उन्होंने बताया कि शरीर के किसी भी जोड़ में दर्द और जकड़न और जोड़ों से आवाज आना आर्थराइटिस के शुरुआती लक्षण हैं। बाद के चरणों में, चलने-फिरने में कठिनाई होती है और जोड़ों में विकृतियां भी आ सकती हैं। घुटने की आर्थराइटिस के शुरुआती चरण के इलाज के लिए, सुरक्षित एनाल्जेसिक जैसी दवाएं, इंट्रा-आर्टिकुलर इंजेक्शन और फिजियोथेरेपी का उपयोग किया जाता है। विकसित चरणों में, सबसे सफल उपचार टोटल नी रिप्लेसमेंट है।